Geen beurtkrag vandeesweek nie, sê EskomFoto: GCIS “Die kragnetwerk sal steeds onder druk wees maar in die stadium word daar nie beurtkrag beplan nie,” het Andrew Etzinger, woordvoerder van Eskom, gesê. “Ons begin die week in ŉ goeie posisie aangesien ons daarin kon slaag om ons noordreserwes oor die naweek aan te vul.” Eskom het verbruikers versoek om steeds elektrisiteit spaarsamig te gebruik. Die kragvoorsiener het ŉ beroep gedoen op verbruikers om hul geisers, lugversorgers, swembadpompe en ander nie-noodsaaklike toestelle deur die dag af te skakel ten einde die druk op die stelsel te verminder en beurtkrag te voorkom.